CELEX: 32018D1281
Language: hu
Date: 2018-09-21 00:00:00
Title: A Bizottság (EU) 2018/1281 végrehajtási határozata (2018. szeptember 21.) az afrikai sertéspestis belgiumi előfordulásával összefüggő egyes védekezési intézkedésekről (az értesítés a C(2018) 6255. számú dokumentummal történt) (EGT-vonatkozású szöveg.)

24.9.2018   
               
               
                  HU
               
               
                  Az Európai Unió Hivatalos Lapja
               
               
                  L 239/18
               
            
         A BIZOTTSÁG (EU) 2018/1281 VÉGREHAJTÁSI HATÁROZATA
         (2018. szeptember 21.)
         az afrikai sertéspestis belgiumi előfordulásával összefüggő egyes védekezési intézkedésekről
         
            
               (az értesítés a C(2018) 6255. számú dokumentummal történt)
            
         
         (Csak a francia és a holland nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     Az afrikai sertéspestis a házisertéseket és a vaddisznókat sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
                  
               
                     (2)
                  
                  
                     Az afrikai sertéspestis vaddisznókban való előfordulása esetén fennáll a veszély, hogy a kórokozó más vaddisznókra, illetve sertéstenyésztő gazdaságokra is átterjedhet. Ennek következtében – az élő sertések vagy az azokból előállított termékek kereskedelme révén – átterjedhet egyik tagállamból a másikba, vagy harmadik országokba is.
                  
               
                     (3)
                  
                  
                     A 2002/60/EK tanácsi irányelv (3) az Unió területén alkalmazandó alapvető intézkedéseket határoz meg az afrikai sertéspestis elleni védekezés érdekében. A 2002/60/EK irányelv 15. cikke bizonyos intézkedésekről rendelkezik, miután igazolhatóan az afrikai sertéspestis okozott fertőzést egy vagy több vaddisznó esetén.
                  
               
                     (4)
                  
                  
                     Belgium tájékoztatta a Bizottságot az Ardennek régióban élő vaddisznóállomány afrikai sertéspestissel kapcsolatos jelenlegi helyzetéről, és a 2002/60/EK irányelv 15. cikke értelmében kijelölte a fertőzött területet, ahol az irányelv 15. cikkében említett intézkedések alkalmazandók.
                  
               
                     (5)
                  
                  
                     Az említett helyzetre válaszul elfogadásra került az (EU) 2018/1242 bizottsági végrehajtási határozat (4).
                  
               
                     (6)
                  
                  
                     Az Unión belüli kereskedelem szükségtelen megzavarását megelőzendő, valamint a harmadik országok által létrehozott indokolatlan kereskedelmi akadályok elkerülése érdekében az érintett tagállammal együttműködve indokolt uniós szinten meghatározni, hogy Belgium területén mely terület minősül afrikai sertéspestissel fertőzött területnek.
                  
               
                     (7)
                  
                  
                     Ennek megfelelően e határozat mellékletében fel kell tüntetni Belgium területén belül a fertőzött területet, és meg kell határozni a szóban forgó körzet fennállásának időtartamát. E határozatnak hatályon kívül kell helyeznie és fel kell váltania az (EU) 2018/1242 végrehajtási határozatot.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Belgium gondoskodik arról, hogy az általa kijelölt fertőzött terület – ahol a 2002/60/EK irányelv 15. cikkében meghatározott intézkedések alkalmazandók – magában foglalja legalább az e határozat mellékletében felsorolt területeket.
         
         
            2. cikk
            Az (EU) 2018/1242 végrehajtási határozat hatályát veszti.
         
         
            3. cikk
            Ezt a határozatot 2018. november 30-ig kell alkalmazni.
         
         
            4. cikk
            Ennek a határozatnak a Belga Királyság a címzettje.
         
         
            Kelt Brüsszelben, 2018. szeptember 21-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).
         
            (4)  A Bizottság (EU) 2018/1242 végrehajtási határozata (2018. szeptember 14.) az afrikai sertéspestis belgiumi előfordulásával összefüggő egyes átmeneti védekezési intézkedésekről (HL L 231I, 2018.9.14., 1. o.).
      
      
         
            MELLÉKLET
            
                        A Belgium területén fertőzöttnek nyilvánított, az 1. cikkben említett területek
                     
                     
                        Az alkalmazási időszak vége
                     
                  
                        A fertőzött területet az óramutató járása szerint a következők határolják:
                        
                                    —
                                 
                                 
                                    a Franciaországgal közös határ
                                 
                              
                                    —
                                 
                                 
                                    az N85
                                 
                              
                                    —
                                 
                                 
                                    az N83
                                 
                              
                                    —
                                 
                                 
                                    az N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    az N879: Grand-Rue
                                 
                              
                                    —
                                 
                                 
                                    az N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    az E411/E25
                                 
                              
                                    —
                                 
                                 
                                    a Luxemburgi Nagyhercegséggel közös határ
                                 
                              
                     
                        2018. november 30.